[pic] | EUROOPAN YHTEISÖJEN KOMISSIO | Bryssel 29.6.2005 KOM(2005) 287 lopullinen KOMISSION TIEDONANTO NEUVOSTOLLE JA EUROOPAN PARLAMENTILLE Euroopan kehitysrahastoja koskevia rahoitustietoja Johdanto Tämä asiakirja on tarkoitettu liitettäväksi vuoden 2006 talousarvioesitykseen vuonna 1979 talousarviomenettelyn yhteydessä tehtyjen sopimusten mukaisesti. Yhdeksänteen Euroopan kehitysrahastoon[1] , jäljempänä ’EKR’, sovellettavan, 27. maaliskuuta 2003 annetun varainhoitoasetuksen 8 artiklan 3 kohdassa säädetään, että tämä asiakirja on toimitettava neuvostolle 15. kesäkuuta mennessä ja sen sisältämien tietojen perusteella laaditaan väliarvio maksusitoumuksista ja maksuista. Aiempien vuosien tapaan tässä tiedonannossa annetaan seuraavat tiedot: - selvitys EKR:jen toteutuneesta rahoituksesta 31.12.2004 - varojen käyttöä kuluvana varainhoitovuonna 2005 koskeva ennuste - varainhoitovuotta 2006 koskeva menoarvio. Yhdeksännen EKR:n voimaantulosta lähtien jäsenvaltiot ovat maksaneet suoraan Euroopan investointipankille (EIP) sen hallinnoimia yhdeksännen EKR:n välineitä (investointikehys ja korkotuet) koskevat rahoitusosuudet. EIP:n aiemmin hallinnoimia välineitä (riskipääomat ja korkotuet) koskevat rahoitusosuudet maksetaan edelleen komission kassaan. Tässä tiedonannossa tehdään siis selvä jako EIP:n yhdeksännestä EKR:sta suorittamien maksujen ja komission suorittamien maksujen (myös maksut EIP:n aiemmin hallinnoimista välineistä) välillä. Ellei toisin ilmoiteta, kaikki tässä tiedonannossa mainitut maksusitoumukset ja maksut ovat bruttomääräisiä eli niistä ei ole vähennetty vapautettuja tai takaisin perittäviä määrärahoja. Tämä käytäntö on johdonmukainen Euroopan unionin yleisen talousarvion kanssa. Vuonna 2004 komissio selvitti joitakin Stabex-järjestelmän osana toteutettuja toimia. Jotta tässä tiedonannossa esitettävät luvut vastaisivat todellista taloustilannetta, selvityksen vaikutus on jaettu kyseessä oleville vuosille (2001–2004). Tarkemmat tiedot selvityksestä esitetään kesäkuussa 2005 valmistuvan varainhoitovuotta 2004 koskevan EKR:n varainhoitokertomuksen teknisen liitteen liitteessä 1. YLEISKATSAUS JA TIIVISTELMÄ Taulukossa 1 esitetään yleiskatsaus vuonna 2004 toteutuneista toimista sekä ajan tasalle saatetut toteutumisnäkymät vuosina 2005 ja 2006. EKR:n toteutuneessa rahoituksessa vuonna 2004 maksusitoumukset ovat hieman jääneet jälkeen lokakuussa 2004 tehdystä ennusteesta (vrt. 1.2.1 kohta), mutta ero voidaan kuroa umpeen seuraavien vuosien kuluessa. Maksusuoritukset olivat EKR:n historian korkeimmat. Varainhoitovuosien 2005 ja 2006 osalta komissio on saattanut ajan tasalle lokakuun 2004 tiedonannossa[2] esitetyt AKT-valtioita[3] ja MMA:ita[4] koskevat ennusteet. Kuten vuonna 2004, komissio kiinnitti erityistä huomiota maksuja koskeviin ennusteisiin. Komissio halusi estää jäsenvaltioita varaamasta liian suuria määriä kansallisiin talousarvioihinsa sekä toisaalta varmistaa, että EKR:oon on käytettävissä riittävästi varoja, jotta vältyttäisiin vuoden 2003 lopussa ja toukokuussa 2004 koetulta tilanteelta, jossa kassavarat osoittautuivat riittämättömiksi. Myös EIP on päivittänyt sekä yhdeksännen EKR:n että aiempien EKR:jen välineitä koskevat ennusteensa. Kyseiset ennusteet on sisällytetty sellaisenaan tähän tiedonantoon. Ennusteet tarkistetaan totuttuun tapaan lokakuun tiedonannossa. Komission ja EIP:n maksusitoumusten yhteenlasketun määrän pitäisi olla hieman yli 4 miljardia euroa vuonna 2005 ja 3,6–3,7 miljardia euroa vuonna 2006, jotta Cotonoun sopimuksella käyttöön asetetut määrärahat (edellisistä EKR:ista tehtävät siirrot mukaan lukien) voidaan käyttää kokonaan vuoden 2007 loppuun mennessä. Maksusuoritusten määrä noussee ensimmäistä kertaa noin 3 miljardin euron tasolle vuonna 2005. Alustava arvio vuodelle 2006 on 3,2–3,3 miljardia euroa. Vuosien 2005 ja 2006 uudet arviot, joissa on mukana ehdollisesta miljardin euron summasta jäljellä olevan määrän käyttöä koskeva alustava arvio, esitetään tarkemmin tämän asiakirjan 2 ja 3 kohdissa. Asiakirjan 4 kohdassa esitetään ajantasaistettu tase sekä jäsenvaltioiden maksettavat rahoitusosuudet. Taulukossa 3 esitetään yhteenveto ja liitteessä 3 kunkin jäsenvaltion rahoitusosuuksien jakautuminen maksuerittäin. Maksusitoumusten ja maksujen kehitystä kuvaillaan oheisessa kaaviokuvassa. Siitä käy selvästi ilmi vuodesta 2000 alkanut maksujen rakenteellinen kasvusuuntaus. [pic] ---- Maksusitoumukset ___ Maksut Taulukko 1: Maksusitoumuksia ja koskevien arvioiden toteutuminen (miljoonaa euroa) 2004 | 2005 | 2006 | Lokakuun 2004 tiedonanto[5] | Toteutuminen | Lokakuun 2004 tiedonanto[6] | Uusi arvio | Lokakuun 2004 tiedonanto | Uusi arvio | SITOUMUKSET | Komission perinteiset välineet | 2 597 | 2 343 | 3 303 | 3 290 | 2 635 | Rauhanrahasto | 250 | 250 | - | - | - | Stabex | 10 | 10 | 10 | Vesialan väline | 3 | 45 | 197 | 80 | 125 | 750 milj. euron lisävarat | 120 | 330 | Komissio yhteensä | 2 850 | 2 648 | 3 500 | 3 500 | 3 100 | 9. kehitysrahastoon liittyvät EIP:n välineet | 335 | 314 | 555 | 610 | 550 | YHTEENSÄ | 3 185 | 2 962 | 4 055 | 4 110 | 3 500 | 3 650 | MAKSUT | Komission perinteiset välineet | 2 282 | 2 267 | 2 367 | 2 296 | 2 372 | EIP:n aiemmin hallinnoimat välineet | 170 | 153 | 135 | 92 | 72 | Rauhanrahasto | 22 | 37 | 61 | 80 | 95 | Vesialan väline | 1 | 0 | 57 | 14 | 38 | 750 milj. euron lisävarat | 0 | 153 | Välisumma | 2 475 | 2 457 | 2 620 | 2 482 | 2 730 | Stabex | 7 | 17 | 20 | Kongon demokraattinen tasavalta | 0 | 89 | Komissio yhteensä | 2 475 | 2 464 | 2 620 | 2 588 | 2 750 | 9. kehitysrahastoon liittyvät EIP:n välineet yhteensä | 94 | 93 | 222 | 445 | 489 | YHTEENSÄ | 2 569 | 2 557 | 2 842 | 3 033 | 3 400 | 3 239 | 1. EUROOPAN KEHITYSRAHASTOJEN TOTEUTUNUT RAHOITUS 31. JOULUKUUTA 2004 1.1. Käytettävissä olevat varat 31. joulukuuta 2004 Päinvastoin kuin muut tässä asiakirjassa esitetyt luvut, 1.1 kohdan maksusitoumuksia ja maksuja koskevat luvut ovat nettomääräisiä eli niissä on otettu huomioon vapautetut ja takaisin perityt määrärahat. Tämä on välttämätöntä selvitettäessä käytettävissä olevia varoja, jotka luonnollisesti ovat nettomääriä. Kun otetaan huomioon aiemmista EKR:ista tehdyt määrärahasiirrot, komission ja EIP:n käytettävissä oli vuoden lopussa yhteensä 16 149 miljoonan euron määrärahat yhdeksännestä EKR:sta. Tästä määrästä oli sidottu noin 6 475 miljoonaa euroa. Jäljellä oleva määrä (9 674 miljoonaa euroa) sidotaan vuoden 2007 loppuun mennessä. Näihin lukuihin sisältyy vesialan välineelle varatusta ehdollisesta miljardin euron summasta käyttöön otetut 250 miljoonaa euroa. Jäljelle jäävä määrä (750 miljoonaa euroa) ei sen sijaan sisälly käytettävissä oleviin määrärahoihin. Tarkemmat luvut esitetään liitteessä 1. 1.2. EKR:ien rahoituksen toteutuminen vuonna 2004 1.2.1. Maksusitoumukset Vuonna 2003 uusien sitoumusten määrä oli ennätyksellisen korkea (4 135 miljoonaa euroa), mikä johtui osin yhdeksännen EKR:n melko myöhäisestä voimaantulosta. Siihen verrattuna vuoden 2004 sitoumukset putosivat tasolle, jota voidaan pitää normaalina (2 962 miljoonaa euroa) uuden sitoumuskierroksen toisena vuonna. Erityisesti komission osalta (2 648 miljoonaa euroa) sitoumukset ovat jääneet hieman (7 prosenttia) alle lokakuun 2004 tiedonannossa esitetyn tavoitteen (2 850 miljoonaa euroa). Tavoitteen alittuminen johtuu pääasiassa siitä, että varoja kahteen isoon hankkeeseen ei ole pystytty sitomaan. Kyseessä ovat suuri tienrakennushanke Ugandassa (noin 100 miljoonaa euroa, valtio ei ole noudattanut tiettyjä ehtoja) sekä kunnostusohjelma Sudanissa (noin 50 miljoonaa euroa, maassa vallitsevan poliittisen tilanteen vuoksi). Komission peruutettua noin 298 miljoonan euron maksusitoumukset sen nettositoumusten kokonaismäärä oli 2 350 miljoonaa euroa. 1.2.2. Maksut Vuoden 2004 toteutuneiden maksujen määrä (komissio ja EIP yhteensä 2 557 miljoonaa euroa) on kaikkien aikojen korkein, mikä vahvistaa maksujen kokonaismäärän rakenteellisen kasvusuuntauksen. Komission suorittama 2 464 miljoonan euron summa vastaa lähes viime vuoden lokakuussa ennustettua määrää (2 475 miljoonaa euroa). Jos komissiolla olisi ollut käytettävissään kaikki jäsenvaltioilta pyydetyt rahoitusosuudet vuoden 2004 loppuun mennessä, se olisi voinut tehdä ylimääräisen maksusuorituksen polion torjuntaohjelmaan (41 miljoonaa euroa), jolloin menot olisivat nousseet 2 505 miljoonaan euroon. EIP:n toteutuneet maksusuoritukset olivat 93 miljoonaa euroa, mikä vastaa sen lokakuussa antamaa ennustetta. Komission perittyä määrärahoja takaisin ja oikaistua maksuja noin 50 miljoonan euron verran sen nettomaksujen kokonaismäärä oli 2 414 miljoonaa euroa. 1.2.3. Maksusitoumusten ja maksujen välinekohtainen jakauma Menojen välinekohtainen jakauma vuosina 2003 ja 2004 esitetään liitteen 2 taulukossa. 1.2.4. Rahoitustoimet vuonna 2004 Oheisessa taulukossa esitetään vuoden 2004 alku- ja loppusaldot, jäsenvaltioiden EKR:oon maksamat rahoitusosuudet sekä maksut. Stabex-järjestelmän osana suoritetut maksut (7,3 miljoonaa euroa) ja Kongon demokraattista tasavaltaa koskevat erityistoimenpiteet (0,1 miljoonaa euroa) eivät sisälly taulukkoon, sillä kyseiset menot on maksettu erityistileiltä, joille jäsenvaltiot ovat jo aiemmin tallettaneet varoja, eikä niille ole haettu lisävaroja tavanomaisilla rahoitusosuuksien suorittamispyynnöillä. On huomionarvoista, että komission juoksevien tilien kassavarojen määrä varainhoitovuoden 2004 lopussa oli noin 62 miljoonaa euroa. Tämä määrä on aiempia vuosia alhaisempi, mikä osoittaa, että komissio pyrkii käyttämään jäsenvaltioiden sen käyttöön asettamat varat mahdollisimman tehokkaasti. EIP:n kassavarat varainhoitovuoden lopussa olivat vain noin 8 miljoonaa euroa, mikä johtuu pääasiassa neuvoston marraskuussa 2004 tekemästä päätöksestä siirtää 100 miljoonaa euroa komission kassaan. Taulukko 2 Rahoitustoimet vuonna 2004 (juoksevat tilit) miljoonaa euroa Komissio | EIP | YHTEENSÄ | 9. EKR | Saldo 1.1.2004 | 82,3 | 67,5 | 149,7 | Jäsenvaltioiden vahvistetut rahoitusosuudet vuonna 2004, joista: | 2 315,0 | 25,0 | 2 340,0 | Ensimmäinen erä | 725,0 | 125,0 | 850,0 | Toinen erä | 1 100,0 | 0,0 | 1 100,0 | Kolmas erä | 390,0 | 0,0 | 390,0 | Siirto EIP:lta komissiolle | 100,0 | -100,0 | 0,0 | Vuonna 2004 maksetut vuoden 2003 rahoitusosuudet | 95,8 | 8,5 | 104,3 | Vuonna 2003 maksetut vuoden 2004 rahoitusosuudet | -1,4 | -1,4 | Vuonna 2005 maksetut vuoden 2004 rahoitusosuudet | -42,4 | -42,4 | Korot ja muut tulot | 19,0 | 19,0 | Palautukset ja oikaisut | 50,3 | 50,3 | Maksut | -2 456,9 | -93,1 | -2 550,0 | Saldo 31.12.2004[7] | 61,7 | 7,8 | 69,5 | 2. RAHOITUKSEN TOTEUTUMISENNUSTE VARAINHOITOVUOSINA 2005 JA 2006 2.1. Maksusitoumukset 2.1.1. Varainhoitovuosi 2005 Tausta | Lokakuun 2004 tiedonannossa[8] komissio ja EIP arvioivat vuonna 2005 toteutettavien maksusitoumusten kokonaismääräksi 4 055 miljoonaa euroa, joka jakautuu seuraavasti: - 555 miljoonaa euroa EIP:n hallinnoimille yhdeksännen EKR:n välineille, ja - 3 500 miljoonaa euroa komission hallinnoimille välineille. Tähän lukuun sisältyy neuvoston maaliskuussa 2004 tekemän päätöksen[9] mukainen 250 miljoonan euron määrän käyttöönotto vesialan välineelle varatun ehdollisen 1 miljardin ensimmäisenä eränä. Tilanne 30.4.2005 - EIP teki 1. tammikuuta ja 30. huhtikuuta välisenä aikana yhteensä 126 miljoonan euron sitoumukset investointikehyksestä ja noin 33 miljoonan euron sitoumukset yhdeksännen EKR:n korkotuista. - Komission hallinnoimista välineistä sidottiin 297 miljoonaa euroa. On muistettava, että maksusitoumuksiin sovellettavan menettelyn mukaan vuoden alkupuoliskolla tehdään huomattava määrä sitoumuksia odottamaan ”varastoon”. Kyse on pääasiassa tapauksista, joita koskevat asiakirjat ovat komission hyväksymismenettelyssä ja joista kuullaan jäsenvaltioita. Näiden sitoumusten määrä oli 30. huhtikuuta 615 miljoonaa euroa. Toteutunut kokonaisrahoitus oli näin ollen 912 miljoonaa euroa (lopulliset ja hyväksyttävinä olevat määrät). Loppuvuoden 2005 toteutumisnäkymät - EIP korottaa vuotta 2005 koskevaa ennustettaan 555 miljoonasta eurosta 610 miljoonaan euroon (+55 miljoonaa euroa). Tästä määrästä 537 miljoonaa euroa suunnataan investointikehykseen ja 73 miljoonaa euroa korkotukia saaviin toimiin. - Komission uusi arvio, 3 500 miljoonaa euroa, vahvistaa jo lokakuussa 2004 ilmoitetun yleisen kasvun. Vielä tällä hetkellä määrä on hyvin haasteellinen, mutta se tekee mahdolliseksi koko määrärahasumman käyttämisen asetetun aikataulun mukaisesti varainhoitovuoden 2007 loppuun mennessä. Määrään sisältyy 80 miljoonaa euroa vesialan välinettä varten (vuonna 2004 vahvistetusta ensimmäisestä 250 miljoonan euron erästä). Mitä tulee 750 miljoonan euron lisämäärärahan (ehdollisesta yhden miljardin euron summasta jäljellä oleva määrä) käyttöönottoon, tähän arvioon on alustavasti sisällytetty 120 miljoonan euron summa. Määrä vastaa komission ehdotusta lisämäärärahojen käytöstä. Määrää voidaan tarkistaa neuvoston tekemien päätösten mukaisesti. - Sitoumusten korjattu yhteismäärä on 4 110 miljoonaa euroa (+55 miljoonaa euroa). 2.1.2. Varainhoitovuosi 2006 Kun lokakuussa 2004 annetussa komission tiedonannossa vuotta 2006 koskevat ennusteet perustuivat aiempien EKR:jen tavanomaisiin sitoumusten määriin, nyt esitettävät ennusteet perustuvat konkreettisiin tapauksiin. Jos lähdetään vielä tällä hetkellä melko sattumanvaraisesta olettamuksesta, jonka mukaan ylimääräisistä 750 miljoonasta eurosta sidotaan 330 miljoonaa euroa, varainhoitovuoden ennuste on 3 100 miljoonaa euroa. EIP ennakoi pystyvänsä sitomaan hallinnoimiinsa uusiin välineisiin 550 miljoonaa euroa. Sitoumusten kokonaismäärä (komissio ja EIP) olisi tämän mukaisesti noin 3 650 miljoonaa euroa. Sitoumusten määrän pitäminen korkeana on osoitus komission ja EIP:n pyrkimyksestä ottaa Cotonoun sopimuksella saadut varat kokonaisuudessaan käyttöön. 2.2. Maksut 2.2.1. Varainhoitovuosi 2005 Tausta Lokakuussa 2004[10] komissio ja EIP arvioivat vuonna 2005 suoritettavien maksujen kokonaismääräksi 2 842 miljoonaa euroa, joka jakautuu seuraavasti: - 222 miljoonaa euroa EIP:n hallinnoimille yhdeksännen EKR:n välineille, ja - 2 620 miljoonaa euroa komission hallinnoimille välineille (aiemmin EIP:n hallinnoimat välineet mukaan lukien). Rahoituksen toteutumistilanne 30.4.2005 - EIP oli suorittanut 30. huhtikuuta 2004 mennessä maksuja 41 miljoonaa euroa. - Komission oli maksanut 535 miljoonaa euroa. Maksut ovat korkeammat kuin aiempina vuosina vastaavaan aikaan suoritetut. Näiden määrien lisäksi noin 126 miljoonan euron maksusuoritukset olivat odottamassa, eli komission yksiköt olivat ne jo valmistelleet. Toteutumisnäkymät loppuvuonna 2005 - EIP on tarkistanut ennusteitaan ylöspäin lokakuussa 2004 arvioimastaan 222 miljoonasta eurosta nykyiseen 445 miljoonan euron arvioon (+223 miljoonaa euroa). Tästä 445 miljoonan euron summasta investointikehyksen osuus on 372 miljoonaa euroa ja korkotukien 73 miljoonaa euroa. - Kuten edellisenäkin vuonna, komissio on kiinnittänyt erityistä huomiota maksuarvioiden ajantasaistamiseen. Kullekin maalle on laadittu ennuste hankkeittain (sitoumus) ja sopimuksittain. Uudessa ennusteessa komission maksujen kokonaismääräksi arvioidaan 2 588 miljoonaa euroa, joka on lähellä lokakuussa 2004 arvioitua määrää (2 620 miljoonaa euroa). Lievä lasku johtuu a) EIP:n aiemmin hallinnoimista välineistä (riskipääomat ja korkotuet) toteutettavia maksuja koskevien ennusteiden alentamisesta 135 miljoonasta eurosta 92 miljoonaan euroon ja b) vesialan välineen menojen alemmasta arviosta, 57 miljoonan euron sijasta 14 miljoonaa euroa (maksut jaetaan todennäköisesti pidemmälle ajanjaksolle kuin alun perin arvioitiin, ja ehdotuspyynnön saama suuri suosio viivästyttää hieman sopimusten tekemistä). Mitä tulee 750 miljoonan euron summan käyttöönottoon (ehdollisesta 1 miljardin euron summasta jäljellä oleva määrä), varauksia ei ole tehty vielä lainkaan. Komissio arvioi tilannetta uudelleen lokakuun 2005 tiedonannossa. EIP:n ja komission tarkistettu rahoitustarve on tämän seurauksena yhteensä 3 033 miljoonaa euroa, joka on 191 miljoonaa euroa viime lokakuussa esitettyä arviota (2 842 miljoonaa euroa) korkeampi. 2.2.2. Varainhoitovuosi 2006 Varainhoitovuoden 2006 toteutumisennuste on 3 239 miljoonaa euroa, joka jakautuu seuraavasti: - EIP:n hallinnoimille yhdeksännen EKR:n välineille 489 miljoonaa euroa, josta 39 miljoonaa euroa korkotukiin, - 2 750 miljoonaa euroa komission hallinnoimille perinteisille välineille. Koska nämä luvut liittyvät suhteellisen kaukaiseen tulevaisuuteen, niitä on tulkittava varovaisesti. 3. VUOSIEN 2005 JA 2006 ODOTETTAVISSA OLEVA RAHOITUSTILANNE Taulukko 3: Vuosien 2005 ja 2006 arvioitu rahoitustilanne. miljoonaa euroa Lokakuun | Uusi arvio | tiedonanto[11] | Komis- | EIP | YHTEENSÄ | Komis- | EIP | YHTEENSÄ | Sio | 9. EKR | sio | 9. EKR | Saldo 31.1.2005 | 82 | 7 | 89 | 62 | 8 | 70 | Vuonna 2005 maksetut vuoden 2004 rahoitusosuudet | - | 0 | 42 | - | 42 | Vuoden 2005 rahoitusosuudet: | 2 560 | 222 | 2 782 | 2 385 | 460 | 2 845 | Ensimmäinen erä (päätetty) | 1 360 | 60 | 1 420 | 1 360 | 60 | 1 420 | Toinen erä | 800 | 99 | 899 | 750 | 300 | 1 050 | Kolmas erä | 400 | 63 | 463 | 275 | 100 | 375 | Korot | 5 | - | 5 | 5 | - | 5 | Palautukset | 50 | - | 50 | 50 | - | 50 | Maksut | -2 620 | -222 | -2 842 | -2 482 | -445 | -2 927 | Saldo 31.12.2005 | 77 | 7 | 84 | 62 | 23 | 85 | Rahoitusosuudet 2006 | 2 720 | 500 | 3 220 | Korot | 5 | - | 5 | Palautukset | 50 | - | 50 | Maksut | -2 780 | -489 | -3 269 | Saldo 31.12.2006 | 57 | 34 | 91 | Pystyäkseen vastaamaan ennustettuun maksujen voimakkaaseen kasvuun EIP pyytää rahoitusosuuksien nostamista 238 miljoonalla eurolla vuonna 2005 (460 miljoonaa euroa lokakuussa arvioidun 222 miljoonan euron sijasta). Komission osalta kokonaismaksuennuste ei poikkea oleellisesti lokakuussa arvioidusta. Kokonaisennusteesta on kuitenkin vähennettävä määrät, jotka maksetaan Stabex-turvatilille sekä Kongon demokraattisen tasavallan erityistilille (vaalit) eli yhteensä 106 miljoonaa euroa (katso taulukko 1), sillä näiden menojen kattamiseen ei enää tarvita uusia varoja jäsenvaltioilta. Kun otetaan vielä huomioon tammikuussa 2005 maksetut 42 miljoonaa euroa vuoden 2004 rahoitusosuuksista, vuoden 2005 rahoitusosuuksien kokonaismäärä voi laskea 175 miljoonalla eurolla. Merkittävä osa EIP:n pyytämästä lisärahoituksesta kuluu tähän. Taulukossa 3 esitetään kolmea rahoitusosuuksien suorittamispyyntöä koskevat määrät. EIP:n toisessa maksuerässä pyytämä määrä (300 miljoonaa euroa) on huomattavasti aiemmin suunniteltua suurempi. Auttaakseen jäsenvaltioita selviämään tästä suuremmasta erästä, komissio hyväksyy toisessa maksuerässä hieman lokakuussa arvioitua määrää alhaisemman maksun (750 miljoonaa euroa 800 miljoonan euron sijasta). Koska maksut on jaettu tasaisemmin vuoden ajalle, komissio pyytää aiempia vuosia pienempää rahoitusosuutta maksettavaksi kolmannessa erässä toisen erän ollessa sen sijaan suurempi. Alustavan arvion mukaan vuoden 2006 rahoitusosuuksien kokonaismäärä on 3 160 miljoonaa euroa. Rahoitusosuuksien kasvu vuosien 2003 ja 2006 välisenä aikana (arvio) on ollut huomattavaa (2 200 miljoonaa euroa vuonna 2003, 2 440 miljoonaa euroa vuonna 2004 ja 2 845 miljoonaa euroa vuonna 2005), mikä on osoitus EKR:n toiminnan tehostumisesta. 4. TULEVAISUUDENNÄKYMÄT Komissio toistaa sitoutuneensa tekemään kaikkensa Cotonoun sopimuksella käyttöön asetettujen määrärahojen (mukaan luettuina kuudennen, seitsemännen ja kahdeksannen EKR:n käyttämättä jääneet varat, jotka on siirretty yhdeksänteen EKR:oon) käyttämiseksi vuoden 2007 loppuun mennessä. On selvää, ettei ole yksin komission hallittavissa, missä määrin tämä tavoite saavutetaan. Yhteistyösopimukset (Lomén sopimus ja Cotonoun sopimus) perustuvat kumppanuuden periaatteeseen, ja tämän luonteen mukaisesti EKR:jen toteutustahti riippuu AKT-valtioiden vastaanottokyvystä (riittävästä poliittisesta vakaudesta, hallinnon vähimmäistasosta jne.). Komissio jatkaa valtioiden tukemista ja antaa kansallisille tulojen ja menojen hyväksyjille kaiken mahdollisen teknisen avun sekä ehdottaa tarvittaessa korjaustoimenpiteitä, viimeistään vuoden 2006 lopputarkastusten yhteyteen suunniteltua varojen uudelleenjakoa tehtäessä. LIITE 1 EKR:jen (6.–9.) konsolidoitu tilanne AKT-valtioiden sekä MMA:iden osalta 31. joulukuuta 2004 (miljoonaa euroa) Komission hallinnoimat | Määrärahat | Maksusitoumukset | Maksut[12] | Kansalliset ja alueelliset määrärahat | 23 975 | 17 522 | 11 209 | CDE[13] , CTA[14] ja JPE[15] | 65 | 65 | 28 | Pitkän aikavälin kehitystä koskeva varaus | 430 | 0 | 0 | Alueellinen yhteistyö | 6 197 | 5 021 | 3 023 | Korkotuet | 395 | 395 | 352 | Riskipääomat (6.–8. EKR) | 2 566 | 2 566 | 2 137 | Rakennesopeutusvarat | 2 747 | 2 747 | 2 634 | Hätäapu | 724 | 724 | 720 | Pakolaisapu | 298 | 298 | 263 | Stabex | 3 853 | 3 853 | 3 407 | Sysmin | 703 | 703 | 563 | Korkojen käyttö | 38 | 38 | 30 | Siirrot 1.–5. EKR:ista | 441 | 441 | 393 | Velkahelpotus (7. ja 8. EKR) | 1 100 | 1 100 | 1 100 | Tutkimukset ja TA[16] MMA:ille | 2 | 1 | 0 | Toteutuskustannukset | 125 | 125 | 55 | Erityisapu Kongon demokraattiselle tasavallalle | 107 | 92 | 0 | Sekalaiset tulot | 36 | 2 | 0 | Välisumma | 43 802 | 35 692 | 25 914 | EIP:n hallinnoimat | Korkotuet | 188 | 0 | 0 | Investointikehys | 2 057 | 680 | 97 | Välisumma | 2 245 | 680 | 97 | YHTEENSÄ (6.–9. EKR) | 46 047 | 36 372 | 26 011 | Päinvastoin kuin muut tässä asiakirjassa esitetyt luvut, taulukossa esitetyt luvut ovat nettomääräisiä eli niissä on otettu huomioon vapautetut ja takaisin perityt määrärahat (tämä on välttämätöntä selvitettäessä käytettävissä olevia varoja, jotka luonnollisesti ovat nettomääriä). LIITE 2: Menojen välinekohtainen jakautuminen vuosina 2003 ja 2004 miljoonaa euroa 2003 | 2004 | sitoumukset | maksut[17] | Sitoumukset | maksut | KOMISSION HALLINNOIMAT OHJELMAT | 6.–8. EKR Maa- ja alueohjelmat | Yhteensä | 213,2 | 1.073,0 | 0 | 1 075,1 | Muut kuin maa- ja alueohjelmat | Korkotuet | 13,6 | 8,5 | - | 9,8 | Hätäapu | 2,3 | 6,4 | - | 2,5 | Pakolaisapu | - | 32,1 | - | 26,9 | Riskipääomat | 240,3 | 226,6 | - | 143,3 | Kaivostuotteet | 2,5 | 40,3 | - | 27,4 | Stabex | 7,7 | 109,3 | 9.6 | 7,3 | Rakennesopeutustuki | 5,0 | 174,5 | - | 89,7 | Velkahelpotus | - | 209,0 | - | - | Siirrot muista rahastoista | 3,0 | 17,8 | - | 11,2 | Korkojen käyttö | 11,5 | 7,7 | - | 16,4 | Tutkimukset ja tekninen apu MMA:ille | 0,7 | 0,3 | - | 0,0 | Yhteensä | 286,5 | 832,4 | 9,6 | 334,5 | 9. EKR + siirtymätoimenpiteet | A-rahoitusosuus | 1 918,5 | 162,9 | 1 739,5 | 654,7 | B-rahoitusosuus | 220,3 | 44,8 | 230,2 | 144,4 | Alueelliset hankkeet | 177,6 | 1,6 | 134,1 | 12,3 | AKT-valtioiden keskinäiset hankkeet - Cotonou | 759,8 | 230,4 | 413,6 | 158,9 | Toteutuskustannukset | 154,8 | 93,8 | 56,6 | Muut kustannukset | 37,9 | 27,0 | 27,7 | Yhteensä | 3 268,8 | 439,6 | 2 638,2 | 1 054,6 | Komission hallinnoimat ohjelmat yhteensä | 3 768,5 | 2 345,0 | 2 647,8 | 2 464,3 | EIP:N HALLINNOIMAT OHJELMAT (9. EKR) | Investointikehys | 366,2 | 4,0 | 314,2 | 93,1 | EKR YHTEENSÄ | 4 134,7 | 2 349,1 | 2 962,0 | 2 557,4 | LIITE 3 EKR:LLE SUORITETTAVAT RAHOITUSOSUUDET VARAINHOITOVUONNA 2005 (euroina) MAA | JAKOPERUSTE | Ensimmäinen maksuerä | Toinen maksuerä | Kolmas maksuerä | Maksu- | |8. EKR |suoritettu |Suoritettu |suoritettava |suoritettava |suoritettava |suoritettava |erät | | |% |EIP:lle |Komissiolle |EIP:lle |komissiolle |EIP:lle |komissiolle |YHTEENSÄ | |SAKSA |23,36 |14.016.000 |317.696.000 |70.080.000 |175.200.000 |23.360.000 |64.240.000 |664.592.000 | |BELGIA |3,92 |2.352.000 |53.312.000 |11.760.000 |29.400.000 |3.920.000 |10.780.000 |111.524.000 | |TANSKA |2,14 |1.284.000 |29.104.000 |6.420.000 |16.050.000 |2.140.000 |5.885.000 |60.883.000 | |ESPANJA |5,84 |3.504.000 |79.424.000 |17.520.000 |43.800.000 |5.840.000 |16.060.000 |166.148.000 | |RANSKA |24,30 |14.580.000 |330.480.000 |72.900.000 |182.250.000 |24.300.000 |66.825.000 |691.335.000 | |KREIKKA |1,25 |750.000 |17.000.000 |3.750.000 |9.375.000 |1.250.000 |3.437.500 |35.562.500 | |IRLANTI |0,62 |372.000 |8.432.000 |1.860.000 |4.650.000 |620.000 |1.705.000 |17.639.000 | |ITALIA |12,54 |7.524.000 |170.544.000 |37.620.000 |94.050.000 |12.540.000 |34.485.000 |356.763.000 | |LUXEMBURG |0,29 |174.000 |3.944.000 |870.000 |2.175.000 |290.000 |797.500 |8.250.500 | |ALANKOMAAT |5,22 |3.132.000 |70.992.000 |15.660.000 |39.150.000 |5.220.000 |14.355.000 |148.509.000 | |PORTUGALI |0,97 |582.000 |13.192.000 |2.910.000 |7.275.000 |970.000 |2.667.500 |27.596.500 | |YHDISTYNYT KUNINGASKUNTA |12,69 |7.614.000 |172.584.000 |38.070.000 |95.175.000 |12.690.000 |34.897.500 |361.030.500 | |ITÄVALTA |2,65 |1.590.000 |36.040.000 |7.950.000 |19.875.000 |2.650.000 |7.287.500 |75.392.500 | |SUOMI |1,48 |888.000 |20.128.000 |4.440.000 |11.100.000 |1.480.000 |4.070.000 |42.106.000 | |RUOTSI |2,73 |1.638.000 |37.128.000 |8.190.000 |20.475.000 |2.730.000 |7.507.500 |77.668.500 | |YHTEENSÄ |100,00 |60.000.000 |1.360.000.000 |300.000.000 |750.000.000 |100.000.000 |275.000.000 |2.845.000.000 | | [1] EUVL L 83, 1.4.2003, s. 1. [2] KOM(2004) 763 lopullinen, 19.11.2004. Euroopan kehitysrahasto (EKR): Arviot varainhoitovuosien 2004 ja 2005 maksusitoumuksista, maksuista ja jäsenvaltioiden rahoitusosuuksista sekä ennusteet vuosien 2006–2009 maksusitoumuksista ja maksuista. [3] Afrikan, Karibian ja Tyynenmeren valtiot. [4] Merentakaiset maat ja alueet. [5] Sellaisena kuin se on muutettuna neuvoston esittelyssä (katso neuvoston asiakirja N:o 194/04 ACP, 6.12.2004). [6] Katso edellinen alaviite. [7] Lukuun ottamatta joulukuun lopussa vuonna 2004 maksettua 180,4 miljoonan euron erää vuoden 2005 rahoitusosuudesta. [8] Katso alaviite 2. [9] Neuvoston päätös 2004/289, tehty 22.3.2004. [10] Katso alaviite 5. [11] Katso alaviite 5. [12] Etiopialle maksettua 4,4 miljoonan euron summaa ei vielä ole Stabex-järjestelmän osana tasattu EKR:n kirjanpidossa, vaan se tehdään vuonna 2005. [13] Yritysten kehittämiskeskus (Centre for the Development of Enterprise). [14] Maatalouden ja maaseudun teknisen yhteistyön keskus (Technical Centre for Agricultural and Rural Development). [15] Yhteinen parlamentaarinen edustajakokous (Joint Parliamentary Assembly). [16] Tekninen apu. [17] Katso alaviite 12. [pic] [pic] [pic] [pic] [pic] [pic] [pic] [pic] [pic] [pic] [pic] [pic]